ai4bharat/Pralekha huggingface dataset:
பிரதமர் அலுவலகம்
உலக கோவிட்-19 உச்சிமாநாட்டில் பிரதமரின் கருத்துக்கள்; தொற்றுக்கு முடிவு கட்டி, அடுத்த கட்டத்துக்கு தயாராக சிறந்த சுகாதார பாதுகாப்பைக் கட்டமைக்க வேண்டும்
மேதகு தலைவர்களே, கோவிட்-19 முன்னெப்போதும் கண்டிராத தடங்கலாக உருவெடுத்துள்ளது. அது இன்னும் முடிவுக்கு வரவில்லை. உலகின் பெரும் பகுதியில் இன்னும் தடுப்பூசி செலுத்தப்படவில்லை. அதனால், சரியான நேரத்தில் எடுக்கப்பட்டுள்ள அதிபர் பைடனின் இந்த முயற்சியை வரவேற்கிறேன்.
மேதகு தலைவர்களே, இந்தியா எப்போதும் மனிதகுலத்தை ஒரு குடும்பமாகப் பார்க்கிறது. இந்தியாவின் மருந்து உற்பத்தி தொழில் துறை, குறைவான விலையில், பரிசோதனை கருவிகள், மருந்துகள், மருத்துவ உபகரணங்கள், பிபிஇ கருவிகள் ஆகியவற்றை தயாரித்து வருகிறது. இவை பல வளரும் நாடுகளுக்கு கட்டுப்படியான முறையில் வழங்கப்படுகின்றன. நாங்கள் மருந்துகளையும், மருத்துவ பொருள் வினியோகத்தையும் 150-க்கும் மேற்பட்ட நாடுகளுக்கு வழங்கியுள்ளோம். உள்நாட்டிலேயே தயாரிக்கப்பட்ட உலகின் முதல் டிஎன்ஏ அடிப்படையிலான தடுப்பூசி உள்ளிட்ட, இரண்டு தடுப்பூசிகள் இந்தியாவில் அவசரகால பயன்பாட்டுக்கான அனுமதியைப் பெற்றுள்ளது.
பல்வேறு இந்திய நிறுவனங்கள், உரிமங்களுடன் பல்வேறு மருந்துகளைத் தயாரிப்பதில் ஈடுபட்டுள்ளன.
இந்த ஆண்டின் துவக்கத்தில், நாங்கள் எங்களது தடுப்பூசி தயாரிப்பை 95 நாடுகளுடனும், ஐ.நா அமைதிப் படையிடனும் பகிர்ந்து கொண்டோம். ஒரு குடும்பம் போல, நாங்கள் இரண்டாவது அலையைச் சந்தித்த போது, உலகமே இந்தியாவின் பக்கம் நின்றது. இந்தியாவுக்கு அளித்த ஆதரவு மற்றும் ஒற்றுமைக்கு உங்கள் அனைவருக்கும் நான் நன்றி தெரிவிக்கிறேன்.
மேதகு தலைவர்களே, இந்தியா தற்போது உலகின் மிகப் பெரிய தடுப்பூசி இயக்கத்தை நடத்தி வருகிறது. அண்மையில், ஒரே நாளில் 25 மில்லியன் பேருக்கு நாங்கள் தடுப்பூசி செலுத்தினோம். எங்களது அடிமட்ட சுகாதார அமைப்பு இதுவரை 800 மில்லியன் தடுப்பூசி டோஸ்களை செலுத்தியுள்ளது.
200 மில்லியன் இந்தியர்களுக்கு இப்போது முழுமையாக தடுப்பூசி செலுத்தப்பட்டுள்ளது. கோ-வின் என்ற எங்களது புதுமையான டிஜிட்டல் தளத்தைப் பயன்படுத்தியதன் மூலம் இது சாத்தியமானது.
பகிர்ந்து கொள்ளுதல் என்ற எழுச்சியுடன், கோ-வின் மற்றும் பல டிஜிட்டல் தீர்வுகளை வெளிப்படையான மென்பொருள் ஆதாரமாக, இலவசமாக இந்தியா வழங்கி வருகிறது.
மேதகு தலைவர்களே, புதிய இந்திய தடுப்பூசிகள் உருவாக்கப்பட்டு வருவதால், தற்போதைய தடுப்பூசிகளின் உற்பத்தி திறனை நாங்கள் அதிகரித்து வருகிறோம்.
எங்களது உற்பத்தி அதிகரிப்பதால், மற்றவர்களுக்கும் எங்களது தடுப்பூசி விநியோகத்தை எங்களால் மீண்டும் துவக்க முடியும். இதற்கு, மூலப் பொருட்கள் விநியோகச் சங்கிலி தடையின்றி செயல்பட வேண்டும்.
எங்களது குவாட் அமைப்பின் கூட்டு நாடுகளுடன், இந்தோ-பசிபிக் பிராந்தியத்துக்கு தடுப்பூசி தயாரிக்கும் இந்தியாவின் உற்பத்தி வலிமையை நாங்கள் அதிகரித்து வருகிறோம்.
கோவிட் தடுப்பூசிகள், பரிசோதனைகள் மற்றும் மருந்துகளுக்கு அறிவுசார் சொத்துரிமை தொடர்பான அம்சங்கள் உடன்பாட்டில் தள்ளுபடி தேவை என்பதை உலக சுகாதார அமைப்பில் எழுப்ப இந்தியாவும், தென் ஆப்பிரிக்காவும் உத்தேசித்துள்ளன.
இது பெருந்தொற்றுக்கு எதிரான போராட்டத்தை அதிக அளவில் அதிகரிக்க உதவும். தொற்றால் உருவாகியுள்ள பொருளாதார விளைவுகளை சமாளிப்பதிலும் நாம் கவனம் செலுத்த வேண்டும்.
இதற்கு, பரஸ்பர தடுப்பூசி சான்றிதழ்களை அங்கீகரிப்பதன் மூலம், சர்வதேச பயணம் எளிதாக்கப்பட வேண்டும்.
மேதகு தலைவர்களே, இந்த உச்சிமாநாட்டின் நோக்கங்களையும், அதிபர் பைடனின் தொலைநோக்கையும் நான் மீண்டும் ஆமோதிக்கிறேன்.
பெருந்தொற்றை முடிவுக்கு கொண்டு வர, உலகத்துடன் பாடுபட இந்தியா உறுதியுடன் தயாராக உள்ளது.
நன்றி, மிக்க நன்றி
குடியரசுத் தலைவர் செயலகம்
பத்திரிகை தகவல்
பிரதமரின் பரிந்துரையை ஏற்று, திருமதி ஹர்சிம்ரத் கவுர் பாதல் மத்திய அமைச்சரவையில் இருந்து ராஜினாமா செய்ததை அரசியலமைப்பின் 75 சட்டப்பிரிவின் இரண்டாவது உட்பிரிவின் கீழ் குடியரசுத் தலைவர் உடனடியாக ஏற்றார்.
மேலும், பிரதமரின் பரிந்துரையை ஏற்று, மத்திய அமைச்சர் திரு நரேந்திர சிங் தோமர், அவரிடம் ஏற்கனவே உள்ள துறைகளுடன் சேர்த்து உணவுப் பதப்படுத்துதல் தொழில்கள் அமைச்சகத்துக்கும் பொறுப்பேற்பார் என்று குடியரசுத் தலைவர் அறிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.35 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1825453
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சீருந்து/விசையுந்து  வாடகைத் திட்டங்களை செயல்படுத்துவதற்கு அறிவுரைகளை வெளியிட்டது சாலை போக்குவரத்து அமைச்சகம்
சில பங்குதாரர்களிடம் இருந்து பெறப்பட்டத் தகவல்களைத் தொடர்ந்து சீருந்து/விசையுந்து வாடகைத் திட்டங்களை செயல்படுத்துவதற்கான அறிவுரையை சாலைப் போக்குவரத்து மற்றும் நெடுஞ்சாலைகள் அமைச்சகம் ஜூன் 1, 2020-ஆவது தேதியிட்ட RT-11036/09/2020-MVL என்னும் அறிவிப்பின் மூலம் கீழ்கண்டவாறு வெளியிட்டது;-
அ. வணிக வண்டியை ஓட்டும் நபர் செல்லுபடியாகும் ஓட்டுநர் உரிமம்/சர்வதேச ஓட்டுநர் உரிமம் மற்றும் சீருந்து  அல்லது விசையுந்து  ஆகியவற்றை வாடகைக்கு விடுவதற்கான உரிமத்தின் நகலை வைத்திருந்தால் அவரிடம் இருந்து வேறெந்த ஆவணமும் கேட்கக் கூடாது.
ஆ. விசையுந்தை வாடகைக்கு விடும் திட்டத்தை அமல்படுத்தலாம் மற்றும் அதை இயக்குபவர்களுக்கு உரிமத்தைப் பரிசீலிக்கலாம்.
இ. தொடர்புடைய வரிகளைக் கட்டும் பட்சத்தில், விசையுந்தை வாடகைக்கு விடும் திட்டத்தின் கீழ் உள்ள உரிமம் பெற்ற இரு சக்கர வாகனங்களை மாநிலங்களுக்கிடையே ஓட்ட அனுமதிக்கலாம்.
சீருந்தை வாடகைக்கு விடும் திட்டத்துக்கான வழிகாட்டுதல்களை SO 437 dated 12.06.1989 மூலமும் விசையுந்தை வாடகைக்கு விடும் திட்டத்துக்கான வழிகாட்டுதல்களை SO 375 at 12.05.1997 மூலமும் அமைச்சகம் வெளியிட்டுள்ளது. சுற்றுலாப் பயணிகள், பெரு நிறுவன அதிகாரிகள், வணிகப் பயணிகள் மற்றும் விடுமுறையில் உள்ள குடும்பங்களுக்கு வழங்கப்படும் வாடகைச் சீருந்து சேவைகளைப் போலவே இந்த வண்டிகளையும் பயன்படுத்தலாம்.
சிறப்பு சேவைகள் மற்றும் கட்டுரைகள்
இளநிலை பொறியாளர் [சிவில், இயந்திரவியல், மின்சாரவியல் மற்றும் அளவு மதிப்பீடு & ஒப்பந்தங்கள் தேர்வு, 2020 ]
இளநிலை பொறியாளர் [சிவில், இயந்திரவியல், மின்சாரவியல் மற்றும் அளவு மதிப்பீடு & ஒப்பந்தங்கள் தேர்வு, 2020 ]-ஐ கணினி சார்ந்த முறையில் பணியாளர் தேர்வாணையம் நடத்தும்.
1,39,731 தேர்வர்கள் தென் மண்டலத்தில் இருந்து தேர்வு எழுத அனுமதிக்கப்பட்டுள்ளார்கள். சிவில் மற்றும் அளவு மதிப்பீடு & ஒப்பந்தங்கள் தேர்வு 66 மையங்களிலும், இயந்திரவியல் தேர்வு 49 மையங்களிலும் மின்சாரவியல் தேர்வு 52 மையங்களிலும் நடைபெறும்.
இம்மையங்கள் ஆந்திரப் பிரதேசத்தில் சிராலா, குண்டூர், காக்கிநாடா, கர்நூல், நெல்லூர், ராஜமுந்திரி, திருப்பதி, விஜயவாடா விசாகப்பட்டினம் மற்றும் விஜய நகரம் ஆகிய நகரங்களிலும், தெலங்கானாவில் ஹைதராபாத், கரீம் நகர் மற்றும் வாரங்கல்லிலும், தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி மற்றும் வேலூர் ஆகிய நகரங்களிலும் என மொத்தம் 20 இடங்களில் அமைந்துள்ளன.
2021 மார்ச் 22 முதல் 24 வரை 3 நாட்களுக்கு இத்தேர்வு தென்மண்டலத்தில் நடைபெறும். ஒரு நாளைக்கு இரண்டு ஷிப்டுகள் என காலை 10 மணி முதல் நண்பகல் 12 மணி வரை மற்றும் மதியம் 2 மணி முதல் மாலை 4 மணி வரை தேர்வு நடைபெறும்.
தேர்வு தேதிக்கு நான்கு நாட்கள் முன்பு முதல் அனுமதி சீட்டை விண்ணப்பதாரர்கள் பணியாளர் தேர்வாணையத்தின் இணையதளத்தில் இருந்து பதிவிறக்கம் செய்து கொள்ளலாம்.
குறுந்தகவல் மூலமும் மின்னஞ்சல் மூலமும் இத்தகவல் விண்ணப்பதாரர்களுக்கு அனுப்பப்பட்டுள்ளது.
கடிகாரங்கள், புத்தகங்கள், துண்டு சீட்டுகள், பத்திரிகைகள், மின்னணு சாதனங்கள்  ஆகிய தடை செய்யப்பட்ட பொருட்கள் எக்காரணத்தைக் கொண்டும் தேர்வு அறைக்குள் அனுமதிக்கப்பட மாட்டாது.
மின் அனுமதி சான்றிதழ் மற்றும் அதில் குறிப்பிடப்பட்டிருக்கும் அசல் அடையாள சான்று ஆகியவை இல்லாமல் தேர்வு எழுத தேர்வர்கள் அனுமதிக்கப்படமாட்டார்கள்.
மேலும் விவரங்களுக்கு தென் பிராந்திய அலுவலகத்தின் உதவி எண்களை அவர்கள் தொடர்பு கொள்ளலாம் .
கொரோனா தடுப்பு நடவடிக்கைகளை ஆணையம் எடுத்துள்ளதால், தேர்வு பாதுகாப்பான முறையிலும் எளிதாகவும் நடைபெறுவதை உறுதி செய்ய அனுமதி சீட்டில் குறிப்பிடப்பட்டுள்ள விதிமுறைகளை பின்பற்றுமாறு தேர்வர்கள் கேட்டுக்கொள்ளப்படுகிறார்கள்.
மேற்கண்ட தகவல்களை, பணியாளர் தேர்வாணையம் , சென்னை, இணை செயலாளர் மற்றும் மண்டல இயக்குநர் திரு கே நாகராஜா செய்திக் குறிப்பு ஒன்றில் தெரிவித்துள்ளார்.
அறிவியல் மற்றும் தொழில்நுட்பத்துறை
புது நிறுவனங்கள் மற்றும் தொழில் முனைவோர் மூலம் தொலை மருத்துவம், செயற்கை நுண்ணறிவியல், மின்னணு சுகாதாரம், பெருந்தரவு ஆகியவற்றில் 75 கண்டுபிடிப்புகளை அடையாளம் காண "ஜன் கேர்" என்ற தலைப்பில் "அம்ரித் மாபெரும் சவால் திட்டத்தை" மத்திய அமைச்சர் டாக்டர் ஜிதேந்திர சிங் தொடங்கி வைத்தார்
புது நிறுவனங்கள்  மற்றும் தொழில் முனைவோர் மூலம் தொலைமருத்துவம், செயற்கை நுண்ணறிவியல், மின்னணு சுகாதாரம், பெருந்தரவு, பிளாக்செயின் உள்ளிட்ட தொழில்நுட்பங்களில் 75 கண்டுபிடிப்புகளை அடையாளம் காண்பதற்காக "ஜன் கேர்" என்ற தலைப்பில் "அம்ரித் மாபெரும் சவால் திட்டத்தை" மத்திய அறிவியல் மற்றும் தொழில்நுட்பத்துறை இணை அமைச்சர் டாக்டர். ஜிதேந்திர சிங் இன்று தொடங்கி வைத்தார்.
பிரதமரால் தொடங்கப்பட்ட விடுதலையின் அம்ரித் மகோத்சவத்தை ஒட்டி இந்த மாபெரும் சவால் நடைபெறுவதால், இந்தியாவின் சுகாதாரத்துறை சவால்களுக்கான புதுமையான தீர்வுகளை இளம் நிறுவனங்களும், தொழில்முனைவோரும் உருவாக்குவது முக்கியத்துவம் பெறுகிறது என்று அமைச்சர் கூறினார்.
தேர்ந்தெடுக்கப்படும் 75 சிறந்த ஸ்டார்ட் அப் நிறுவனங்கள் அடுத்த 25 வருடங்களில் 100-ஆவது சுதந்திரதினத்தை நோக்கி நாட்டை முன்னெடுத்துச் செல்வதில் இந்தியாவின் சொத்தாகத் திகழும் என்று அமைச்சர் கூறினார்.
புதுதில்லியில் நடைபெற்ற “விக்யான் சே விகாஷ்” எனும் தலைப்பிலான பிராக்கின் 10-ஆவது உயிரி தொழில்நுட்பப் புதுமையாளர்கள் கூட்டத்தில் பேசிய டாக்டர்.ஜிதேந்திர சிங், சிந்தனையில் இருந்து செயலாக்கம் வரை அனைத்து ஆதரவும் புது நிறுவனங்களுக்கு வழங்கப்படும் என்று உறுதியளித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758926
-----
(Visitor Counter : 211
விவசாயத்துறை அமைச்சகம்
விவசாயிகளின் நலனுக்கான நடவடிக்கைகள் மற்றும் திட்டங்கள் குறித்த முதலமைச்சர்களின் மாநாட்டில் மத்திய வேளாண் அமைச்சர் திரு நரேந்திர சிங் தோமர் மற்றும் மத்திய வர்த்தக அமைச்சர் திரு பியூஷ் கோயல் உரையாற்றினர்
விவசாயிகளின் நலனுக்காக மத்திய வேளாண் மற்றும் விவசாயிகள் நலன் அமைச்சகத்தின் நடவடிக்கைகள் மற்றும் திட்டங்கள் குறித்த முதலமைச்சர்களின் மாநாட்டில் காணொலி மூலம் உரையாற்றிய மத்திய வேளாண் அமைச்சர் திரு நரேந்திர சிங் தோமர், டிஜிட்டல் தொழில்நுட்பம், அறிவியல் ஆராய்ச்சி மற்றும் அறிவோடு, வேளாண்மை இணைக்கப்பட வேண்டும் என்றும், பொருளாதாரத்திற்கு ஊக்கமளிப்பதற்கு மத்திய, மாநில அரசுகள் இணைந்து செயல்பட வேண்டும் என்றும் கூறினார்.
டிஜிட்டல் விவசாயம் குறித்து பேசிய அமைச்சர், மாநாட்டில் விளக்கப்பட்ட கர்நாடகா போலவே அனைத்து மாநிலங்களும் ஆய்வு செய்ய வேண்டும் என்றார். இந்திய அரசின் ஒருங்கிணைந்த விவசாயிகள் தரவுதளத்தை பயன்படுத்தி தரவுதளம் ஒன்றை உருவாக்கி மாநில நில ஆவண தரவுதளத்துடன் இணைப்பதற்கு அனுமதிக்க வேண்டும் என்று மாநிலங்களை அவர் கேட்டுக்கொண்டார்.
மாநாட்டில் உரையாற்றிய மத்திய வர்த்தகம் மற்றும் தொழில்கள், உணவு, பொது விநியோகம் மற்றும் நுகர்வோர் விவகாரங்கள் மற்றும் ஜவுளி அமைச்சர் திரு பியூஷ் கோயல், வேளாண் பொருட்களின் ஏற்றுமதி அதிகரித்துள்ளதன் மூலம் நம்பத்தகுந்த ஏற்றுமதி பங்குதாரராக இந்தியா உருவாகி வருவதாகவும், வேளாண்-ஏற்றுமதி களை மேம்படுத்துவதற்கான வாய்ப்பு இருப்பதாகவும் கூறினார். சேமிப்பு மற்றும் கிடங்குகள் உள்கட்டமைப்பை வலுப்படுத்த வேண்டும் என்றும் அவர் கூறினார்.
பஞ்சாப், ஹரியானா, ராஜஸ்தான், உத்தரப் பிரதேசம், உத்தரகாண்ட், ஹிமாச்சலப் பிரதேசம், சத்திஸ்கர், மத்தியப் பிரதேசம், குஜராத், மகாராஷ்டிரா, பிகார், ஜார்கண்ட், ஒடிஷா, மேற்கு வங்கம் மற்றும் கோவா முதல்வர்கள் இந்த இரண்டு நாள் மாநாட்டின் முதல் நாளில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752605
|
சிறுபான்மையினர் நலன் அமைச்சகம்
|
மெட்ரிக் படிப்பிற்கு முன்பான கல்வி உதவித்தொகைத் திட்டம்
அறிவிக்கை செய்யப்பட்ட 6 சிறுபான்மையின சமுதாயங்களைச் சேர்ந்த மாணவர்களுக்கு 2017-18 நிதியாண்டு முதல் 2021-22 நிதியாண்டு வரை வழங்கப்பட்ட மெட்ரிக் படிப்பிற்கு முன்பான கல்வி உதவித்தொகையின் மாநிலம் / யூனியன் பிரதேசம் வாரியான விவரங்கள் பின்னிணைப்பில் தரப்படுகின்றன.
பின்னிணைப்பு
|
|
2017-18 முதல் 2021-22 வரை மாநிலங்கள் வாரியாக வழங்கப்பட்ட மெட்ரிக் படிப்பற்கு முன்பான கல்வி உதவித்தொகை|
|
மாநிலம் / யூனியன் பிரதேசம்
|
|
மொத்தம்
|
|
அனுமதிக்கப்பட்ட கல்வி உதவித்தொகை
|
|
வழங்கப்பட்ட தொகை
|
|

|
|
ஆந்திரப் பிரதேசம்
|
|
7,52,404
|
|
189.99
|
|
தெலுங்கானா
|
|
8,51,388
|
|
292.97
|
|
அசாம்
|
|
11,18,492
|
|
522.46
|
|
பீகார்
|
|
9,00,010
|
|
292.82
|
|
சட்டீஸ்கர்
|
|
27,153
|
|
8.19
|
|
கோவா
|
|
4,189
|
|
0.49
|
|
குஜராத்
|
|
5,90,428
|
|
161.84
|
|
அரியானா
|
|
54,211
|
|
19.68
|
|
ஹிமாச்சலப் பிரதேசம்
|
|
9,039
|
|
1.62
|
|
ஜம்மு மற்றும் காஷ்மீர்
|
|
16,91,880
|
|
381.69
|
|
ஜார்கண்ட்
|
|
2,14,972
|
|
135.81
|
|
கர்னாடகம்
|
|
23,57,584
|
|
457.85
|
|
கேரளா
|
|
29,58,576
|
|
365.38
|
|
லடாக்
|
|
26,746
|
|
7.01
|
|
மத்தியப் பிரதேசம்
|
|
5,98,592
|
|
185.56
|
|
மகாராஷ்டிரா
|
|
35,89,408
|
|
402.41
|
|
மணிப்பூர்
|
|
1,65,383
|
|
93.44
|
|
மேகாலயா
|
|
50,893
|
|
13.97
|
|
மிசோராம்
|
|
2,43,697
|
|
67.97
|
|
நாகலாந்து
|
|
2,53,087
|
|
90.55
|
|
ஒடிசா
|
|
76,557
|
|
13.52
|
|
பஞ்சாப்
|
|
22,60,945
|
|
359.46
|
|
ராஜஸ்தான்
|
|
7,82,241
|
|
240.14
|
|
சிக்கிம்
|
|
2,480
|
|
0.64
|
|
தமிழ்நாடு
|
|
18,85,247
|
|
377.96
|
|
திரிபுரா
|
|
25,014
|
|
4.32
|
|
உத்திரப் பிரதேசம்
|
|
35,87,698
|
|
1249.94
|
|
உத்தரகண்ட்
|
|
1,12,917
|
|
46.83
|
|
மேற்கு வங்கம்
|
|
22,63,145
|
|
294.06
|
|
அந்தமான் மற்றும் நிகோபார்
|
|
6,519
|
|
0.99
|
|
சண்டிகர்
|
|
8,806
|
|
0.91
|
|
தாத்ரா மற்றும் நகர் ஹவேலி
|
|
1,250
|
|
0.17
|
|
தில்லி
|
|
35,119
|
|
4.01
|
|
புதுச்சேரி
|
|
15,764
|
|
4.14
|
|2022-23லும் கல்வி உதவித்தொகை வழங்குவது தொடர்கிறது..
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
நிதி அமைச்சகம்
மத்திய அரசு பங்குகள் ஏல அறிவிப்பு
2022ம் ஆண்டுக்கான அரசு பங்குகளில் 5.09 சதவீதத்தை ரூ.3000 கோடிக்கும், 2025ம் ஆண்டுக்கான பங்குகளில் 5.22 சதவீதத்தை ரூ.12 ஆயிரம் கோடிக்கும், 2030ம் ஆண்டுக்கான பங்கில் 5.77 சதவீதத்தை ரூ.9 ஆயிரம் கோடிக்கும், 2060ம் ஆண்டுக்கான பங்கில் 6.8 சதவீதத்தை ரூ.7 ஆயிரம் கோடிக்கும் ஏலம் விடுவதற்கான அறிவிப்பை மத்திய அரசு அறிவித்துள்ளது. இதற்கான ஏலங்கள் மும்பையில் உள்ள ரிசர்வ் வங்கி அலுவலகத்தில் அக்டோபர் 23ம் தேதி நடைபெறும்.
போட்டி அல்லாத முறையில், அரசு பங்குகளை ஏலம் எடுக்கும் திட்டத்தின் படி, பங்கு விற்பனையில் 5 சதவீதம் வரை, தகுதியான நபர்களுக்கும், நிறுவனங்களுக்கும் ஒதுக்கீடு செய்யப்படும். போட்டி மற்றும் போட்டி அல்லாத முறையில் ஏலம் கேட்க விரும்புவர்கள், தங்கள் விண்ணப்பத்தை ரிசர்வ் வங்கியின் இ-கியூபர் முறையில் அக்டோபர் 23ம் தேதிக்கு முன் சமர்ப்பிக்க வேண்டும்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665843
(Visitor Counter : 73
பிரதமர் அலுவலகம்
கங்கை ஆரத்தி நிகழ்ச்சியில் கலந்து கொண்ட பிரதமர், காசியில் முக்கிய வளர்ச்சித் திட்டங்களைப் பார்வையிட்டார்
வாரணாசியில் பாபா விஸ்வநாதர் வளாகத்தை நேற்று தொடங்கி வைத்த பின்னர், பிரதமர் திரு.நரேந்திர மோடி தொடர்ந்து பல்வேறு நிகழ்ச்சிகளில் கலந்து கொண்டார். நேற்று கங்கையில் நீராடி வழிபாடுகளையும் நடத்தினார். மாலையில் கங்கை ஆரத்தி நிகழ்ச்சியில் பிரதமர் கலந்து கொண்டார்.
கங்கை ஆரத்தி பற்றி பிரதமர் வெளியிட்டுள்ள ட்விட்டர் பதிவில், காசியில் ஆரத்தி எப்போதும் இதயத்தை புதிய சக்தியால் நிறைப்பதாக கூறியுள்ளார்.
பின்னர் பிரதமர், முதலமைச்சர்கள் மற்றும் துணை முதலமைச்சர்களுடன் விரிவான ஆலோசனை நடத்தினார்.
அது பற்றி ட்விட்டர் பதிவில், “காசியில் @BJP4India முதலமைச்சர்கள் மற்றும் துணை முதலமைச்சர்களுடன் நடைபெற்ற விரிவான ஆலோசனை தற்போது முடிவடைந்துள்ளது” என்று பிரதமர் தெரிவித்துள்ளார்.
காசியில் முக்கிய வளர்ச்சிப் பணிகளை ஆய்வு செய்த பிரதமர் அது பற்றி ட்விட்டர் பதிவில். “காசியில் முக்கிய வளர்ச்சிப் பணிகளை ஆய்வு செய்தேன். இந்தப் புனித நகருக்கு இயன்ற சிறந்த உள்கட்டமைப்புகளை உருவாக்குவது தமது கடமையாகும்” என்று கூறியுள்ளார்.
ரயில் நிலையத்திற்கு சென்ற பிரதமர், “அடுத்த நிறுத்தம்... பனாரஸ் நிலையம். ரயில் போக்குவரத்துத் தொடர்பை அதிகரிக்க நாம் பணியாற்றி வருவதுடன் தூய்மையும், நவீனத்துவமும் நிறைந்த பயணிகளுக்கு உகந்த ரயில் நிலையங்களை உறுதி செய்து வருகிறோம்” என்று கூறியுள்ளார்.
பொதுமக்களுக்கு குறைந்தபட்ச வசதி குறைவு கூட இருக்கக் கூடாது என்ற நோக்கத்துடன் பிரதமர் பணியாற்றி வருகிறார். இதே போல பின்னிறைவிலும் அவர் வளர்ச்சித் திட்டங்களை ஆய்வு செய்தார். தங்களது உள்ளூர் எம்.பி.யான பிரதமர் மீது அன்பையும், உற்சாகத்தையும் பொழிந்த மக்களுடன் அவர் கலந்தார்.
வடகிழக்குப் பகுதி வளர்ச்சி அமைச்சகம்
நாகாலாந்துக்கான நிவாரணப் பொருட்களை மத்திய அமைச்சர் டாக்டர் ஜிதேந்திர சிங் பெற்றுக் கொண்டார்
லோக் நாயக் பவனில் ஓய்வூதியர்கள் மற்றும் ஓய்வூதியர்கள் நலத்துறையால் நாளை நடத்தப்படும் சிறப்பு முகாமில் அனைத்து அலுவலர்கள் மற்றும் தகுதியுடைய அவர்களது குடும்ப உறுப்பினர்கள் தடுப்புமருந்தை பெற்றுக்கொள்ள வேண்டும் என்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் கூறினார். வரும் வாரங்களில் இது போன்ற முகாம்கள் அதிகளவில் நடத்தப்படும் என்று அவர் தெரிவித்தார்.
கொவிட்-19 இரண்டாம் அலையின் போது துறையின் குறைதீர்ப்பு செயல்முறையின் முன்னேற்றம் குறித்து ஆய்வு செய்த அமைச்சர், அதன் தரம் குறித்து திருப்தி தெரிவித்தார்.
இதற்கிடையே, நாகாலாந்தில் விநியோகிக்கப்படுவதற்கான கொவிட் நிவாரணப் பொருட்களை பல்வேறு தொண்டு நிறுவனங்களிடம் இருந்து அமைச்சர் இன்று பெற்றுக் கொண்டார்.
சேவா இன்டெர்நேஷனல் மற்றும் யுசி பெர்க்லி ஆகிய அமைப்புகளிடம் இருந்து பெறப்பட்ட நிவாரணப் பொருட்களை வட கிழக்கு மாகாண வளர்ச்சி அமைச்சகம் கிழக்கு நாகாலாந்தில் உள்ள 4 பின்தங்கிய மாவட்டங்களில் விநியோகிக்கும்.
சேவா இன்டெர்நேஷனல் மற்றும் யுசி பெர்க்லியுடன் இணைந்து 25 நாடுகளில் இருக்கும் இந்தியர்கள் நிவாரணப் பொருட்களை சேகரித்து வருவதாக தெரிவித்த அமைச்சர், இதன் மூலம் இந்தியர்களின் ஒற்றுமையை அவர்கள் வெளிப்படுத்தி வருவதாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்: https://pib.gov.in/PressReleasePage.aspx?PRID=1724466----
(Visitor Counter : 147
பிரதமர் அலுவலகம்
நகர்ப்புற உள்கட்டமைப்பு தொடர்பான 7 திட்டங்களை பிகாரில் பிரதமர் நாளை தொடங்கி வைக்கிறார்
பிகாரில் நகர்ப்புற உள்கட்டமைப்பு தொடர்பான ஏழு திட்டங்களுக்கு செப்டம்பர் 15 அன்று பிரதமர் திரு நரேந்திர மோடி காணொலிக் காட்சி மூலம் அடிக்கல் நாட்டி தொடங்கி வைக்கிறார்.
இவற்றில் தண்ணீர் விநியோகம் தொடர்பான திட்டங்கள் நான்கும், கழிவுநீர் மேலாண்மை தொடர்பான திட்டங்கள் இரண்டும், மற்றும் ஆற்றோர வளர்ச்சி தொடர்பான திட்டம் ஒன்றும் ஆகும். இந்த திட்டங்களின் மொத்த மதிப்பு ரூபாய் 541 கோடி ஆகும். பிகார் நகர்ப்புற வளர்ச்சி மற்றும் வீட்டு வசதி துறையின் கீழ் புட்கோ  இத்திட்டங்களை செயல்படுத்த உள்ளது.
விவரங்கள்
நமாமி கங்கே திட்டத்தின் கீழ் பாட்னா மாநகராட்சியில் பியூர் மற்றும் கர்மாலிசாக் ஆகிய இடங்களில் கட்டப்பட்டுள்ள கழிவுநீர் சுத்திகரிப்பு ஆலைகளை பிரதமர் திறந்து வைக்கிறார்.
சிவான் நகராட்சி மற்றும் சப்ரா மாநகராட்சியில் அம்ருத் இயக்கத்தின் கீழ் உருவாக்கப்பட்டுள்ள தண்ணீர் வினியோகத் திட்டங்களையும் பிரதமர் தொடங்கி வைக்கிறார். மக்களுக்கு 24 மணி நேரமும் தூய்மையான குடி தண்ணீர் கிடைப்பதற்கு இந்தத் திட்டங்கள் உதவும்.
அம்ருத் இயக்கத்தின் கீழ் முங்கா் தண்ணீர் விநியோகத் திட்டத்துக்கான அடிக்கல்லை பிரதமர் நாட்டவிருக்கிறார். முங்கர் நகர மக்களுக்கு குழாய்களின் மூலம் தூய்மையான தண்ணீர் கிடைப்பதற்கு இந்தத் திட்டம் வழிவகுக்கும்.
அம்ருத் இயக்கத்தின் கீழ் ஜமல்பூர் தண்ணீர் விநியோகத் திட்டத்துக்கான அடிக்கல்லையும் பிரதமர் நாட்டவிருக்கிறார்.
நமாமி கங்கே இயக்கத்தின் கீழ் கட்டமைக்கப்படவுள்ள முசாஃபர்பூர் ஆற்றோர மேம்பாட்டுத் திட்டத்திற்கான அடிக்கல்லையும் பிரதமர் நாட்டவிருக்கிறார். இந்த திட்டத்தின் கீழ் முசாஃபர்பூரில் உள்ள மூன்று இடங்கள்  மேம்படுத்தப்படும். கழிவறைகள், தகவல் மையம், உடைமாற்றும் அறை, நடைபாதை, கண்காணிப்பு கோபுரம் போன்ற அடிப்படை வசதிகள் ஆற்றோரத்தில் அமைக்கப்படும். முறையான பாதுகாப்பு ஏற்பாடுகள், வழிகாட்டும் குறியீடுகள் மற்றும் போதுமான ஒளி அமைப்பு ஆகியவையும் இந்த இடங்களிலும் ஏற்படுத்தப்படும். ஆற்றோர மேம்பாடு மூலம் சுற்றுலாவுக்கு ஊக்கம் கிடைத்து, வருங்காலத்தில் இந்த இடம் மக்களை ஈர்க்கும்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 51.01 கோடிக்கும் அதிகமான கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 51.01 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும் கூடுதலாக 7,53,620 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 48,60,15,232 டோஸ் தடுப்பூசி  பயன்படுத்தப்பட்டுள்ளது.
சுமார் 2.69 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1742597
(Visitor Counter : 239
பிரதமர் அலுவலகம்
சென்னை விமான நிலையத்தில் ரூ.1.42 கோடி மதிப்பிலான தங்கம், ரூ.8.1 லட்சம் மதிப்புடைய வெளிநாட்டு கரன்சிகளை சுங்கத்துறையினர் பறிமுதல்
சென்னை விமானநிலைய சுங்கத்துறையினருக்கு கிடைத்த உளவு தகவலின் அடிப்படையில் நேற்று  எமிரேட்ஸ் விமானம் மூலம் துபாயிலிருந்து வந்த ஆண் பயணி ஒருவரை சோதனை செய்ததில் பசை வடிவிலான நான்கு தங்கப் பொட்டலங்களை அவர் மறைத்து வைத்திருந்தது கண்டறியப்பட்டது. இவை 1585 கிராம் எடையிலான ரூ.81.31 லட்சம் மதிப்புடையதாகும். அந்த நபர் கைது செய்யப்பட்டு, பின்னர் ஜாமீனில் விடுவிக்கப்பட்டார்.
மற்றொரு சம்பவத்தில் நேற்று ஏர் ஏஷியா விமானம் மூலம் கோலாலம்பூரிலிருந்து வந்த மலேஷியாவைச் சேர்ந்த பெண் பயணி ஒருவரை சோதனை செய்ததில் அவர், பசை வடிவிலான மூன்று தங்கப் பொட்டலங்களை மறைத்து வைத்திருந்தது கண்டுபிடிக்கப்பட்டது. 1178 கிராம் எடையிலான இந்த தங்கத்தின் மதிப்பு ரூ.60.43 லட்சம் ஆகும். அப்பயணி கைது செய்யப்பட்டு பின்னர் ஜாமீனில் விடுவிக்கப்பட்டார்.
மற்றொரு சம்பவத்தில் நேற்று ஏர் ஏஷியா விமானம் மூலம் பாங்காங்க் செல்லவிருந்த ஆண் பயணி ஒருவரை சோதனை செய்ததில் இந்திய மதிப்பில் ரூ.8.10 லட்சம் மதிப்பிலான அமெரிக்க டாலர் வைத்திருந்தது தெரியவந்தது.
இது தொடர்பாக மேலும் விசாரணை நடைபெற்று வருகிறது.
இத்தகவலை சென்னை சர்வதேச விமான நிலையத்தின் சுங்கத்துறை முதன்மை ஆணையர் திரு மேத்யூ ஜாலி தெரிவித்தார்.
ரெயில்வே அமைச்சகம்
பொது முடக்கத்தின் முதல் இரண்டு வாரங்களில் மட்டும் உதவி எண்கள் 138 & 139, சமூக ஊடகங்கள் இமெயில் மூலமாக 2,05,000 கேள்விகளுக்கு ரயில்வே ஊழியர்கள் பதில் அளித்துள்ளனர்
ரெயில்வே பயணிகள் மற்றும் பொதுமக்களுக்கு உதவவும் சரக்குப் போக்குவரத்து தொடர்பான பிரச்சனைகளைத் தீர்க்கவும் பொது முடக்க அறிவிப்புக்குப் பிறகு உதவி எண்கள் வசதிகளை இந்திய ரயில்வே மேம்படுத்தி உள்ளது. சில நாட்களுக்கு முன்பு தொடங்கப்பட்ட பிறகு இந்த வசதியானது மிகப்பெரும் நிர்வாக வெற்றியாக மாறி உள்ளது. பொது முடக்கம் அறிவித்த முதல் இரண்டு வாரங்களில் நிர்ணயிக்கப்பட்ட தொடர்பியல் முறைகளில் ரெயில்வே ஊழியர்கள் 2,05,000 கேள்விகளுக்குப் பதில் அளித்துள்ளனர். இதில் 90% பதில்கள்  நேரடியாக தொலைபேசி மூலம் தெரிவிக்கப்பட்டு உள்ளன.
ரயில் மதாத்  உதவி எண் 139 மூலம் ஒருவருக்கு ஒருவர் என்ற அடிப்படையில் பொது முடக்கத்தின் முதல் இரண்டு வாரங்களில் 1,40,000 கேள்விகளுக்குப் பதில் அளிக்கப்பட்டு உள்ளது
உதவி எண் 138ல் பெறப்படும் அழைப்புகள் புவி-வரம்பு எல்லை கொண்டவை ஆகும். அழைப்பவர்கள் இருக்கும் இடத்துக்கு ஏற்ப அருகில் உள்ள ரயில்வே மண்டல கட்டுப்பாட்டு அலுவலகத்துக்கு வரும் அழைப்புகள் உள்ளூர் மொழி மற்றும் உள்ளூர் பிரச்சனைகளை நன்கு தெரிந்து வைத்துள்ள ரயில்வே ஊழியர்கள் இந்த அழைப்புகளை 24 மணி நேரமும் கையாள்கின்றனர். இதனால் அழைப்பைக் கையாள்பவர்கள் தங்களுக்குத் தெரிந்த மொழியில் தகவலையும் ஆலோசனையையும் பெற முடிகிறது. இந்தப் புதிய அம்சம் மொழித்தடை என்ற பிரச்சனையை தீர்த்து விடுகிறது. ரெயில்வே வாடிக்கையாளர்கள் மற்றும் பிறருக்கு தகவல் வேகமாகத் தெரிவிக்கப்படுகிறது. ரெயில்வே மண்டலத்தில் தேவையான தகவல் தயாராக வைக்கப்பட்டு உடனடியாக வழங்கப்படுவது போன்று இந்த வேகம் இருக்கிறது.
(Visitor Counter : 135
தொலைதொடர்பு மற்றும் தகவல் தொழில்நுட்ப அமைச்சகம்
நம் நாட்டில் 5-ஜி சேவைகள்
கடந்த 01.10.2022 அன்று முதல் நம் நாட்டில் 5-ஜி சேவைகளை தொலைத் தொடர்பு சேவை நிறுவனங்கள் தொடங்கியது. 31.01.2023 தேதி நிலவரப்படி, 238 நகரங்களில் 5-ஜி சேவைகள் தொடங்கப்பட்டது. அதாவது, 5-ஜி சேவைகள் அனைத்து உரிமம் சேவை பகுதிகளில் பரவலாக்கப்பட்டது.
நம் நாட்டில் பல்வேறு பகுதிகளிலிருந்து வரும் கோரிக்கைகளின் அடிப்படையில் 5-ஜி சேவைகள் வழங்குவதற்கான திட்ட நடவடிக்கைகளை மத்திய அரசு தொடங்கியுள்ளது. இது தொடர்பாக விண்ணப்பங்கள் வரவேற்கப்பட்டு, அலைக்கற்றை  ஏலம் நடவடிக்கை நடைபெறும்.
இந்தத் தகவலை நாடாளுமன்றத்தில் இன்று மத்திய தொலைத் தொடர்புத் துறை இணை அமைச்சர் திரு தேவுசிங் சௌகான் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணலாம்: https://pib.gov.in/PressReleasePage.aspx?PRID=1897268
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.27 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 5,82,775 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 26,618 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,594 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,70,935 என அதிகரித்துள்ளது.
கடந்த 24 மணி நேரத்தில் 2,430 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.83 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,41,707 கொவிட் பரிசோதனைகள் செய்யப்பட்டுள்ளன.